વિદેશ મંત્રી સુષ્મા સ્વરાજને ઓનલાઇન ટ્રોલ આર્મીનું નિશાન બન્યાને હજુ લાંબો સમય નથી થયો ત્યાં જ કોંગ્રેસના પ્રવક્તા પ્રિયંકા ચતુર્વેદીને હવે સોશિયલ મીડિયા પર ધમકી મળી રહી છે. ચતુર્વેદીએ ટ્વિટર પર આ વાત શેર કરી હતી. જેમાં એક ટ્રોલરે તેમની ૧૦ વર્ષની દીકરી પર બળાત્કાર કરીને તેમની સાન ઠેકાણે લાવવાની ધમકી આપી છે. કોંગ્રેસના ૩૮ વર્ષીય નેતાએ તેમના ટ્વિટમાં કહ્યું હતું કે ટ્રોલ એકાઉન્ટમાં ભગવાન રામની એક તસ્વીર હતી અને હજુ પણ તેણે આવી હેરાન કરતી ટિપ્પણીઓ કરવાથી અટક્યો નથી. ચતુર્વેદીએ મુંબઇ પોલીસમાં ફરિયાદ નોંધાવી છે. પોલીસે યોગ્ય પગલાંની ખાતરી આપી છે.